OpenLLM-France/wikimedia huggingface dataset:
# Bivels

Bivels (en luxemburguès: Biwels; en alemany: Bivels) és una vila de la comuna de Putscheid situada al districte de Diekirch del cantó de Vianden. Està a uns 39 km de distància de la ciutat de Luxemburg.

## Geografia

Bivels es troba a 3 km al nord de Vianen, al marge dret d'un llac artificial de 7 km de llarg riu Our, un afluent de l'Sûre, que forma aquí la frontera alemanya i defineix un enclavament de Luxemburg en territori alemany l'obertura del qual al costat sud està ocupada pel poble.

## Referències

* ↑ «Bivels». [Consulta: 3 octubre 2015].
# Xah Rukh

Xah-Rukh, Shah-Rukh, Shahrukh, Shahrokh o Shah Rokh és el nom dels següents personatges:
* Xah Rukh (timúrida) (1377–1447), sultà timúrida, quart fill de Tamerlà al que succeí a la seva mort el 1405
* Xah Rukh (afxàrida), xa afxàrida
* Xah Rukh I, mític kan de Kokand, fundador de l'estat, mort 1694.
* Xah Rukh II, kan de Kokand 1710-1721
* Xah Rukh III, kan de Kokand, vers 1770 o 1771, durant només tres mesos.
# Kathleen Kennedy

Kathleen Kennedy (5 de juny de 1953) és una productora de cinema nord-americana. Ha treballat com a productora de diverses pel·lícules, especialment vinculades amb Steven Spielberg i amb el seu marit Frank Wilton Marshall. Se la coneix sobretot per haver produït les pel·lícules de Parc Juràssic, Viuen i ET, l'extraterrestre. Fins a 2008, Kennedy és la productora de cinema més reeixida de tots els temps, en termes de recaptacions als Estats Units, amb uns guanys estimats en més de 5.000 milions de dòlars. El juny de 2012 va ser nomenada presidenta de Lucasfilm i quatre mesos després l'empresa va ser venuda a The Walt Disney Company, que va prometre una nova trilogia de La guerra de les galàxies amb Kennedy com a productora de l'Episodi VII, la primera d'aquesta trilogia.

## Referències

* ↑ Box Office Mojo - People Index
# José Ignacio Pavón

José Ignacio Pavón (Veracruz, 1791- ciutat de Mèxic, 25 de maig de 1866) fou president interí de Mèxic del 14 al 15 d'agost de 1860.
Pavón va realitzar els seus estudis al Col·legi de San Ildefonso en la ciutat de Mèxic. El 1818 va ser síndic de l'ajuntament de la capital de Mèxic i el 1820 secretari de la junta de censura i assessor especial d'Hisenda. Fou jutge censor de la llei d'impremta en el període imperial d'Agustin de Iturbide i oficial major d'Hisenda (1823) i de Relacions (1825). Fou President de la Suprema Cort de Justícia durant el govern d'Ignacio Zuloaga. Va assumir provisionalment la presidència només per a transmetre legalment el poder a Miguel Miramón. Pels seus serveis a la causa dels conservadors, Pavón va ser recompensat en ser restituït a la Suprema Cort de Justícia, del qual seria despatxat durant el govern liberal del president Benito Juárez l'any següent. Durant la Intervenció francesa va ser designat segon suplent de la regència de l'Imperi. No obstant això, a causa de diferències amb Juan Nepomuceno Almonte, va ser designat a la presidència de la recent Cort de justícia del Primer Imperi Mexicà.

## Referències

* ↑ Biblioteca Digital UANL, Nuevo León, México, 1933 (castellà)
* ↑ Instituto Nacional de Estudios Históricos de México, San Ángel, México, D.F (INEHRM) (castellà)
* ↑ Gobernates de México, Panorama Editorial, 1985 (castellà)
* ↑ Gobernates de México, Editorial Universo, México, 1988 (castellà)
* ↑ Diccionario Porrúa de Historia, Biografía y Geografía de México, Porrúa, México, 1971 (castellà)
* ↑ Resumen Histórico de los Gobernanes de México, Escorpio, S.A. de C.V., México, 1989 (castellà)
# Todo esto es muy extraño

Todo esto es muy extraño , àlbum que tragueren al mercat els Hombres G l'any 2004.

## Llista de cançons

* El diablo dentro de mi 3:17
* ¿Por que no ser amigos? 3:21
* No lo se 3:14
* ¿Que soy yo para ti? 5:36
* He de saber 2:51
* Un poco más 3:26
* Me quiero enamorar 2:39
* Todos menos tu 4:09
* Si te vas 2:51
* El cielo herido 2:13
* El resplandor 4:18
# Muñoveros

Muñoveros és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2017 |
| 208 | 218 | 199 | 197 | 160 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Daniel Aquino Pintos

Daniel 'Dani' Aquino Pintos (Múrcia, 27 de juliol de 1990) és un futbolista murcià, que ocupa la posició de migcampista. És fill del també futbolista Daniel Toribio Aquino, jugador argentí que va militar al Real Murcia i al Real Betis, entre d'altres conjunts.

## Trajectòria

Fa el seu debut professional amb el Real Murcia a la temporada 06/07, amb el conjunt a Segona Divisió, tot marcant en eixe encontre, l'únic que disputa eixa campanya, que se salda amb l'ascens a la màxima categoria.
Debuta a primera divisió al 20 de gener de 2008, en partit contra el Reial Saragossa. L'arribada de Javier Clemente a la banqueta murciana li va obrir les portes de la titularitat, tot i que a les postres, el Murcia va perdre la categoria. De nou a Segona, es consolida a l'onze de La Condomina.

## Internacional

Ha representat la selecció espanyola sub-17 i sub-19. Hi va participar en el Mundial de sub-17 del 2007 i a l'Europeu sub-19 de l'any següent.

## Referències

* ↑ Europa se rifa a Aquino (Europe bids for Aquino); La Verdad, 19 abril 2007 (castellà)
* ↑ Cruel exit for Ghana under-17 side; BBC Sport, 5 setembre 2007

## Enllaços externs

* Fitxa del jugador
# Xah Sultan (filla de Selim II)

Xah Sultan fou una princesa otomana, filla de Selim II. Va néixer a Manisa el 1544 i el 1561 fou casada amb Hasan Agha. Aquest matrimoni va acabar amb un divorci a una data incerta, i després Hasan Agha va morir el 1574 i la princesa es va casar en segones noces amb Zal Mahmud Paixà. Va fundar una mesquita a Eyüp. Va morir el 1580 el mateix any que el seu marit.

## Referències

* Enciclopèdia de l'Islam, IX, 206.
# Nicola Sansone

Nicola Domenico Sansone (Múnic, 10 de setembre de 1991) és un futbolista d'Itàlia que juga a la US Lecce. Ha estat internacional amb la selecció italiana.

## Trajectòria
### Inicis

Sansone va nàixer a Múnic, però la seva família és d'origen italià. A la capital bavaresa el seu pare regenta una fruiteria. Sansone, s'ha definit com un italià crescut a Alemanya i on se sentia estranger. Malgrat tot, el jugador es va formar a les categories inferiors del Bayern München on va debutar amb l'equip filial la temporada 2009/10 en un partit contra el Dynamo Dresden, en aquell filial també hi jugava David Alaba. Després de dos temporades al filial bavarès va fer el salt a Itàlia, al Parma.

### Vila-real CF

L'estiu del 2016 es va fer oficial el seu fitxatge pel submarí groguet per una quantitat aproximada de 13 milions d'euros. El 20 d'agost del 2016, en la primera jornada de la Lliga 2016-17, va debutar amb l'equip groguet contra el Granada CF, va jugar aquell partit de titular. El 10 de setembre marcava el seu primer gol a la Lliga, va ser contra el Màlaga CF en la victòria per 2–0 de l'equip groguet a La Rosaleda.

#### Bologna (cedit)

El 4 de gener de 2019, va fitxar pel club italià Bologna FC cedit amb obligació de compra.

## Referències

* ↑ «Sassuolo: sono Nicola Sansone, professione ammazzagrandi» (en italià). Corriere della Sera, 08-03-2016. [Consulta: 9 novembre 2016].
* ↑ «Dynamo Dresden 2-0 Bayern München II» (en castellà). Soccerway, 06-02-2010. [Consulta: 9 novembre 2016].
* ↑ «El Villarreal hace oficial el fichaje de Sansone» (en castellà). Marca, 07-08-2016. [Consulta: 7 novembre 2016].
* ↑ «Nicola Sansone, talento para el Villarreal» (en castellà). Sphera Sport, 08-08-2016. Arxivat de l'original el 2016-11-07. [Consulta: 7 novembre 2016].
* ↑ «Granada CF 1-1 Vila-real CF» (en castellà). Soccerway, 20-08-2016. [Consulta: 10 novembre 2016].
* ↑ «Màlaga CF 0-2 Vila-real CF» (en castellà). Soccerway, 10-09-2016. [Consulta: 10 novembre 2016].
* ↑ «UFFICIALE: Bologna, preso Sansone in prestito con obbligo di riscatto» (en italià).

## Enllaços externs

* Estadístiques a Soccerway (castellà)
* Fitxa de Nicola Sansone a Transfermarkt (castellà)
# Koixúrnikovo

Koixúrnikovo (en rus: Кошурниково) és un poble (un possiólok) del krai de Krasnoiarsk, a Rússia, que el 2017 tenia 3.232 habitants. Pertany al districte de Kuràguino.

## Referències

* ↑ Топокарты ГГЦ
* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# José Manuel Orengo Pastor

José Manuel Orengo Pastor (Gandia, 1966) és un polític valencià, alcalde de Gandia entre 2003 i 2011. Enginyer Tècnic Agrícola per la Universitat de València, va nàixer al barri de Benipeixcar.

## Carrera política

S'inicia en política el 1995 quan accedeix a les llistes electorals del PSPV-PSOE com a independent a la candidatura de l'alcaldessa Pepa Frau. En la seua etapa de regidor va dirigir els departaments d'hisenda, personal, participació ciutadana i promoció econòmica.
Orengo és alcalde de Gandia des de les eleccions de 2003 i revalidà el mandat a les de 2007. Ambdues guanyades amb majories relatives. A la primera legislatura (2003-2007) va formar govern amb el suport del Bloc Nacionalista Valencià i a la segona (2007-2011) amb el del partit independent local Plataforma de Gandia, dirigit per l'expresident del PP local Fernando Mut. Ocupa la Secretaria General del PSPV de Gandia des del 2008.
A les eleccions de 2011 va perdre l'alcaldia davant el candidat popular Arturo Torró. Orengo ocupà des d'aleshores un escó a la Diputació Provincial de València, rebutjant la proposta de dirigir el grup socialista en la institució tot i que un any després l'acceptà per tal de substituir a Toni Gaspar que havia perdut el congrés provincial del partit poc abans.

### Conflicte amb el govern valencià

L'octubre de 2010 Orengo va entrar en conflicte amb la Conselleria de Justícia i Administracions Públiques de la Generalitat Valenciana, quan pocs dies després de l'inici de les emissions per TDT a la Safor, el govern municipal de Gandia va ser amenaçat amb sancions pel govern valencià, que reclamava l'aturada de les emissions de Gandia TV, depenent de l'Ajuntament de Gandia, fins que no s'hagués obtingut la llicència corresponent. L'alcalde va decidir malgrat tot de continuar informant els veïns de la comarca mitjançant aquesta televisió pública.

## Referències

* ↑ Dades de José Manuel Orengo a Facebook.
* ↑ (castellà) Orengo rechaza la propuesta de Alarte de ser portavoz en la diputación y guarda distancias, a Levante-EMV de 9/06/2011
* ↑ «Ximo Puig fulmina a Toni Gaspar como portavoz de la Diputación» (en espanyol). ValenciaPlaza.com, 03-07-2012. [Consulta: 19 gener 2014].
* ↑ «El Consell vol impedir també l'emissió de Gandia TV». Vilaweb, 05-10-2010. [Consulta: 15 febrer 2011].
* ↑ «Camps també ataca Gandia TV». Vilaweb, 06-10-2010. [Consulta: 15 febrer 2011].

## Enllaços externs

* José Manuel Orengo
# Todo lo que tú quieras

Todo lo que tú quieras és una pel·lícula dirigida per Achero Mañas, i protagonitzada per Juan Diego Botto i Najwa Nimri.

## Sinopsi

La família Velasco, composta per Leo, Alicia i la seva petita filla Dafne, de quatre anys, viu una vida tranquil·la a la ciutat de Madrid. Alicia és, habitualment, la persona encarregada de la cura i l'educació de la nena. Durant les vacances de Nadal Alicia mor, inesperadament, després d'un atac d'epilèpsia, deixant al seu marit sol amb la seva filla. Llegeixo, home conservador i homòfob, cuida de la petita com millor pot. Dafne, molt afectada per l'absència de la seva mare, reclamarà contínuament la figura materna. Llegeixo, amb l'únic objectiu de buscar la felicitat de Dafne, serà capaç de renunciar a si mateix, lluitant contra els seus propis prejudicis, fins al punt de perdre la seva pròpia identitat.

## Repartiment

* Juan Diego Botto com a Leo
* Ana Risueño com a Alícia
* José Luis Gómez com a Alex
* Pedro Alonso com a Pedro
* Lucía Fernandez com a Dafne
* Najwa Nimri com a Marta

## Naixement del projecte

El projecte de la pel·lícula va sorgir a Nova York (EUA), on Mañas ha viscut els últims anys per a estar a prop de la seva filla de 15 anys, i on va veure com queia un projecte cinematogràfic sobre la guerra de l'Iraq que tenia preparat, amb una inversió d'uns 80 milions de dòlars.

## Guió

Tradicionalment, les dones, abocades a cura dels nens, han hagut de compaginar la seva activitat laboral amb la vida familiar. Els homes, en canvi, han deixat la cura dels fills a les seves dones. Però les coses han canviat i els homes han començat a participar d'una manera molt més activa en les labors domèstiques i en el paper que exerceixen amb els seus fills.
En el cas de la família Velasco, l'estructura familiar és bastant tradicional, però la defunció d'Alicia per un atac d'epilèpsia alterarà l'estructura. "Tot el que tu vulguis" planteja l'esforç d'un home per dur a terme aquest canvi, que l'afectarà en el més profund del seu ser.

## Música

La música ha estat composta per Leiva, del grup Pereza, per a qui posar música a 'Todo lo que tú quieras' li ha semblat una aventura nova en la seva carrera musical. "Sóc un intrús al cinema", va afirmar el músic, qui després d'escriure una cançó i donar-li el 'OK' Mañas s'ha llançat a escriure "música molt crua, minimalista, sense caure en el melodrama".

## Referències

* ↑ Todo lo que quieras a Fotogramas
* 1 2 Achero Mañas vuelve al cine ocho años después, Europa Press, 25 de gener de 2010
* ↑ Achero Mañas escribe sobre "Todo lo que tú quieras", abguionistas
* ↑ Achero Mañas te da ‘Todo lo que tú quieras', Cinemanía, 8 de setembre de 2010

## Enllaços externs

* Versión Española estrena la película 'Todo lo que tu quieras', de Achero Mañas, rtve.es, 23 de setembre de 2017
# Muñopedro

Muñopedro és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 405 | 422 | 384 | 382 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Daniel Anglès

Daniel Anglès (Barcelona, 12 de desembre de 1975) és un director musical i cantant català.
A la dècada del 1990 va fundar la companyia El Musical Més petit. El desembre del 2015 va publicar el seu primer disc d'estudi Punto de Rocío, un disc homenatge a Rocío Jurado. El novembre del 2017 fou nomenat director artístic del Teatre Condal, un càrrec que combinava amb la direcció de la productora No Day But Today i l'escola Aules -Arts Escèniques de Barcelona. El setembre del 2018 esdevingué director artístic d'Onyric, un projecte de Focus al Teatre Condal. Ha impartit classes de cant. El 2022 va ser nomenat director artístic del concurs de talents musicals de TV3 Eufòria, i va dirigir la versió en català del musical Golfus de Roma.

## Referències

* ↑ Regió7. «Daniel Anglès anuncia el seu casament a la televisió». [Consulta: 14 abril 2019].
* 1 2 Fernández, Imma. «Daniel Anglès, el chico que quería ser actriz» (en castellà), 19-09-2018. [Consulta: 14 abril 2019].
* ↑ Josep, Sandoval «Rocío Jurado en brazos de Daniel Anglès». La Vanguardia, 15-12-2015.
* ↑ Fernández, Imma «Los 'okupas' de 'Rent'». El Periódico, 14-08-2015.
* ↑ «'Oh happy day' se renueva». El Periódico, 03-07-2015.
* ↑ «Daniel Anglès és el nou director artístic del Teatre Condal», 22-11-2017. [Consulta: 14 abril 2019].
* 1 2 «Al cotxe - Dani Anglès i Ferran Rull». TV3. [Consulta: 28 febrer 2023].
# Villavicencio

* Per a altres significats, vegeu «Villavicencio de los Caballeros».
Villavicencio és una ciutat colombiana, capital del departament del Meta i és el centre comercial més important dels Llanos Orientales i una de les ciutats ramaderes més reconegudes a nivell nacional. Està ubicada al peudemont de la Cordillera Oriental, al nord-oest del departament del Meta, al marge esquerre del riu Guatiquía. Va ser fundada el 6 d'abril de 1840 i té una població urbana aproximada de 484.429 habitants el 2015.
Presenta un clima càlid i molt humit, amb temperatures mitjanes de 27 °C i 29 °C i per la nit una temperatura moderada d'aproximadament de 21 °C a 24 °C per la poca distància que la separa de Bogotà i la Cordillera Oriental. Té carreteres que condueixen a diversos llocs com Acacías, Guamal, Granada, Puerto Lopez i Puerto Gaitán.
Per pertànyer a la regió de la orinoquía de major perspectiva pel desenvolupament és una ciutat agroindustrial i minera del país, Villavicencio es perfila com una megaciutat que serà un pol indispensable pel desenvolupament econòmic a nivell nacional.
Com a capital departamental, la ciutat té la seu de la Governació del departament del Meta, l'Empresa de Acueducto i Alcantarillado de Villavicencio (EAAV), l'Empresa Electrificadora del Meta, la sucursal del banco de la República de Colòmbia i la Cámara de Comercio de Villavicencio (CCV). La ciutat és a 86 quilòmetres al sud de la capital de Colòmbia, Bogotà, a dues hores i mitja per l'Autopista al Llano.

## Referències

* ↑ «Nosotros cumplimos» (en castellà). Gobierno de la Ciudad, 20-08-2012. [Consulta: 4 desembre 2015].
* ↑ «Informació general» (en castellano). Gobierno de la Ciudad, 20-08-2012. Arxivat de l'original el 2015-05-28. [Consulta: 4 desembre 2015].
# Zàynab bint Jahx

Zàynab bint Jahx al-Assadiyya o, més senzillament, Zàynab bint Jahx fou esposa de Mahoma. El profeta s'hi va casar quan la dona es va divorciar de Zayd ibn Hàritha, llibert i fill adoptiu de Mahoma. La seva mare era tia materna de Mahoma i el seu pare un membre de la tribu Asad.
Mahoma la va veure i li va agradar i va convèncer a Zayd de divorciar-se (626), episodi que a l'edat mitjana fou aprofitat pels propagandistes anti-musulmans, mentre els musulmans encara avui l'enfoquen de la manera més favorable possible a Mahoma.
Quan s'hi va casar tenia uns 35 anys. Fou amiga d'Àïxa i famosa per la seva caritat. Va morir el 641.

## Referències

* Enciclopèdia de l'Islam, XI, 524 i 535
# Museu del Fram

El Museu del Fram (en noruec: Frammuseet) relata la història de l'exploració polar noruega. Està localitzat a la península de Bygdøy a Oslo, Noruega.
Està situat en una àrea amb diversos altres museus, incloent el Museu Kon-Tiki, el Museu noruec d'Història Cultural, el Museu de Vaixells Vikings d'Oslo i el Museu Marítim noruec. La Propietat reial Bygdøy, la residència oficial d'estiu del Rei de Noruega i l'històric Oscarshall també estan localitzats a la seva proximitat.
El Museu del Fram va ser inaugurat el 20 de maig de 1936. Honora l'exploració polar noruega en general i als tres grans exploradors polars noruecs en particular—Fridtjof Nansen, Otto Sverdrup i Roald Amundsen. El museu també exhibeix imatges de la fauna de les regions polars, com pingüins i ossos polars.
El Museu del Fram està centrat principalment en el vaixell d'exploració original Fram. L'interior del Fram original està intacte i es pot visitar. Va ser encarregat, dissenyat i construït per l'armador noruec Scots-Norwegian Colin Archer amb les especificacions proporcionades per l'explorador noruec de l'Àrtic Fridtjof Nansen, el qual va finançar la construcció del vaixell amb una combinació de subvencions proporcionades pel govern noruec i finançament privat l'any 1891.
El maig de 2009 el Museu Marítim noruec i el Museu del Fram van signar un acord pel qual el Museu del Fram s'encarrega de l'exposició del vaixell Gjøua. Roald Amundsen i una tripulació de sis membres travessen el Pas del Nord-oest a bord el Gjøa en un viatge de tres anys que va acabar l'any 1906.

## Galeria

* Exterior del Fram
* Proa del Fram
* Coberta superior del Fram
* Motor del Fram

## Referències

* ↑ Bygdøy, Oslo's Museum Centre (ExploreNorth)
* ↑ Bygdøy (Store norske leksikon)
* ↑ «Fram Polar Ship Museum (Norway Guide)». Arxivat de l'original el 2011-07-24. [Consulta: 5 gener 2018].
* ↑ Huntford, Roland. Nansen. Londres: Abacus, 1997, p. 750. ISBN 978-0-349-11492-7.
* ↑ Huntford, pp. 181-184
* ↑ Gjøa (Royal Norwegian Embassy in Washington)

## Enllaços externs

* Museu del Fram - Lloc web oficial
# L'Ardiaca

L'Ardiaca és un barri residencial (urbanització) i entitat de població del municipi de Cambrils a la comarca del Baix Camp (Tarragona). Entre el nucli principal i el disseminat, hi viuen 1.467 habitants (2020).
El sector residencial queda delimitat al nord per la carretera N-340 i la línia de ferrocarril (Sant Vicenç de Calders-Tortosa-Valància). A l'oest per la Riera de Riudecanyes (que neix a la serra de l'Argentera i al coll de la Teixeta). Per l'est, tanca el sector, el Torrent d'en Gené i pel sud la Platja de l'Ardiaca.
La platja de l'Ardiaca és de sorra daurada, amb aigües tranquil·les situada en zona semiurbana. Platja protegida per espigons davant de la costa amb una longitud 1.600 m i una amplada mitjana de 60 m. És una platja encaixada en un entorn urbà i orientada al SSE. Ocupa una superfície de 120.000 m². La mida mitjana del gra (sorra) és de 0,15 mm. El pendent d'entrada a l'aigua és moderat. Temperatura mitjana de l'aigua de bany: juny 21,9 °C; juliol 25,5 °C; agost 26 °C; setembre 25 °C.
El molí de l'Ardiaca està documentat des del 1440. Només se'n conserva un mur quadrangular. El molí va ser de titularitat pública durant tres segles fins al XIX. El 2020 estava en males condicions de conservació.

## Referències

* ↑ «Entitats de població. Cambrils. Municipis.». Idescat. Institut d'Estadística de Catalunya, 2020. [Consulta: 27 maig 2021].
* ↑ «Mapa topogràfic 1:50.000». Institut Cartogràfic i Geològic de Catalunya, ICGC, 2021. [Consulta: 27 maig 2021].
* ↑ «Platges. Litoral». Ajuntament de Cambrils (Baix Camp), 2020. Arxivat de l'original el 2023-06-03. [Consulta: 27 maig 2021].
* ↑ «Platja de l'Ardiaca, Cambrils». Agència Catalana de l'Aigua, ACA, 2021. [Consulta: 27 maig 2021].
* ↑ «Molí de l'Ardiaca». Museu d'Història de Cambrils. Ajuntament de Cambrils, 2020. Arxivat de l'original el 2023-03-29. [Consulta: 27 maig 2021].
# José Manuel Otero Novas

José Manuel Otero Novas (Vigo, Galícia, 20 de març de 1940) és un polític i jurista gallec que fou ministre en els primers governs presidits per Adolfo Suárez.

## Biografia

Va néixer el 1940 a la ciutat de Vigo. Va estudiar dret a la universitat, i l'any 1967 aconseguí esdevenir advocat de l'Estat per oposició pública.

## Activitat política

L'any 1976 fou nomenat subsecretari tècnica del President del Govern d'Espanya, càrrec que abandonà per ser nomenat Ministre de la Presidència a l'inici de la Legislatura Constituent i que desenvolupà fins al seu final l'any 1979.
En les eleccions generals de 1979 fou escollit diputat de la Unió de Centre Democràtic (UCD) per la província de Lugo al Congrés, sent nomenat en la formació de govern Ministre d'Educació, càrrec del qual fou rellevat en una remodelació del govern el 1980.
Allunyat de la política activa, i centrat en la seva activitat professional, l'any 1989 s'afilià al Partit Popular (PP) i fou novament elegit diputat al Congrés, en aquesta ocasió per la província de Zamora.

## Enllaços externs

* (castellà) Informació de José Manuel Otero al Congrés dels Diputats
# Muñopepe

Muñopepe és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 114 | 106 | 104 | 104 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Villaverde y Pasaconsol

Villaverde y Pasaconsol és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 435 | 442 | 414 | 413 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].